

ΙΑΤΡΙΚΗ ΣΧΟΛΗ

ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

ΟΔΗΓΟΣ ΕΚΠΟΝΗΣΗΣ ΔΙΠΛΩΜΑΤΙΚΗΣ ΕΡΓΑΣΙΑΣ

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

«ΜΟΝΑΔΕΣ ΕΝΤΑΤΙΚΗΣ ΘΕΡΑΠΕΙΑΣ»

ΑΘΗΝΑ

2022

ΕΠΙΜΕΛΕΙΑ

ΧΡΗΣΤΟΣ ΤΡΙΑΝΤΑΦΥΛΛΟΥ

ΝΟΣΗΛΕΥΤΗΣ, MSCE, PhD (c)

**Περιεχόμενα**

[Α. Επιλογή Θέματος 3](#_bookmark0)

[Β. Περιεχόμενο Διπλωματικής Εργασίας 4](#_bookmark1)

[Διπλωματικές Ερευνητικές Εργασίες 4](#_bookmark2)

[Διπλωματικές Συστηματικές Ανασκοπήσεις 6](#_bookmark3)

[Γ. Μορφή 8](#_bookmark4)

[Δ. Αναλυτικά για τη TEE και άλλες λεπτομέρειες 16](#_bookmark5)

[Ε. Διαδικασία Υποβολής και παρουσίασης της Διπλωματικής Εργασίας 17](#_bookmark6)

**ΟΔΗΓΙΕΣ ΚΑΙ ΑΡΧΕΣ ΔΙΠΛΩΜΑΤΙΚΩΝ ΕΡΓΑΣΙΩΝ ΤΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ:**

**«ΜΟΝΑΔΕΣ ΕΝΤΑΤΙΚΗΣ ΘΕΡΑΠΕΙΑΣ»**

# Α. Επιλογή Θέματος

Κάθε φοιτητής κατά τη διάρκεια του 2ου εξαμήνου θα πρέπει να προσανατολίζεται για το αντικείμενο της Διπλωματικής Εργασίας (ΔΕ) που θα επιθυμούσε να διαπραγματευτεί. Στο 3ου εξάμηνο σπουδών επιλέγει θέμα ΔΕ, όπως αυτό προβλέπεται στο Ειδικό Πρωτόκολλο Συνεργασίας. Όλοι οι φοιτητές πρέπει υποχρεωτικά να έχουν επιλέξει θέμα στους δύο πρώτους μήνες του 3ου εξαμήνου σπουδών τους. Το θέμα θα πρέπει να σχετίζεται με το περιεχόμενο του Προγράμματος Μεταπτυχιακών Σπουδών (ΠΜΣ). Όταν επιλεγεί το θέμα, συμπληρώνεται και υποβάλλεται στην Γραμματεία ειδικό έντυπο υπογεγραμμένο από τον φοιτητή. Στη συνέχεια η Συντονιστική Επιτροπή (ΣΕ) ορίζει την Τριμελή Επιτροπή. Το θέμα της ΔΕ και η Τριμελής Εξεταστική Επιτροπή (ΤΕΕ), υποβάλλονται για έγκριση στη Γενική Συνέλευση Ειδικής Σύνθεσης (ΓΣΕΣ). Ο επιβλέπων και τα άλλα δύο μέλη της τριμελούς επιτροπής πρέπει να είναι μέλη ΔΕΠ ή ΕΠ. Σε εξαιρετικές περιπτώσεις ως μέλη της ΤΕΕ μπορεί να μετέχουν επιστήμονες με πλούσιο και συναφές προς το ΠΜΣ ερευνητικό έργο. Ο Μεταπτυχιακός Φοιτητής (ΜΦ) υποχρεούται να παρουσιάσει το πρωτόκολλο της μελέτης του, είτε πρόκειται για συστηματική ανασκόπηση είτε για ερευνητική εργασία, στην τριμελή επιτροπή, το οποίο στη συνέχεια υπογράφεται από τον ΜΦ και τα μέλη της ΤΕΕ και υποβάλλεται στη γραμματεία του ΠΜΣ έως το τέλος του 3ου εξαμήνου. Σε όλη τη διάρκεια εκπόνησης της ΔΕ πρέπει να υπάρχει συνεργασία του ΜΦ με τον επιβλέποντα καθηγητή και την ΤΕΕ.

Οι διπλωματικές εργασίες πρέπει να είναι κατά κύριο λόγο ερευνητικές και να έχουν ως στόχο τους την παραγωγή νέας γνώσης στο πεδίο των Μονάδων Εντατικής Θεραπείας και της αντίστοιχης κατεύθυνσης, σύμφωνα με τον κανονισμό σπουδών, που έχει επιλέξει ο ΜΦ. Η έγκριση της εργασίας από το επιστημονικό συμβούλιο του ιδρύματος που θα πραγματοποιηθεί είναι απαραίτητη και αποτελεί μαζί με την συλλογή των στοιχείων ευθύνη του ΜΦ. Ο φόρτος εργασίας συνυπολογίζεται στο χρόνο και τις πιστωτικές μονάδες εκπόνησης της Διπλωματικής του Εργασίας.

Σε κάθε περίπτωση, ως τεκμήριο ποιότητας και καταλληλότητας μιας ΔΕ θεωρείται η δυνατότητα αποδοχής της για δημοσίευση σε διεθνή και ελληνικά επιστημονικά περιόδικα, του αντίστοιχου χώρου που προάγουν την Ιατρική και τη Νοσηλευτική γνώση και τα οποία αποδελτιώνονται σε διεθνείς βάσεις δεδομένων (PubMed, Scopus, Cinahl, Embase κ.α.) ή η ανακοίνωση σε διεθνή και ελληνικά Ιατρικά ή Νοσηλευτικά Συνέδρια. Εάν αυτό δεν είναι εφικτό θα πρέπει τουλάχιστο να υπάρχει υποβολή της εργασίας σε έγκριτο επιστημονικό περιοδικό για κρίση, κάτι το οποίο θα επιβεβαιώνεται από το περιοδικό στο οποίο έχει υποβληθεί.

# Β. Περιεχόμενο Διπλωματικής Εργασίας

***Διπλωματικές Ερευνητικές Εργασίες***

Στις εργασίες αυτές, η έμφαση θα δίνεται στο ερευνητικό μέρος, στη μεθοδολογία συλλογής των στοιχείων και στη σωστή χρήση των στατιστικών δοκιμασιών ανάλυσης των δεδομένων. Θα γίνεται κριτική αξιολόγηση του σχεδιασμού της έρευνας και της συλλογής των στοιχείων. Οι στατιστικές μέθοδοι που χρησιμοποιούνται θα πρέπει να επεξηγούνται πλήρως.

**Εργασίες που περιλαμβάνουν αποκλειστικά περιγραφική στατιστική δεν είναι αποδεκτές.** Ανάλυση δεδομένων με νέες, μη ευρέως διαδεδομένες τεχνικές είναι αποδεκτές, **αν ενδείκνυται η χρήση τους**, αλλά θα πρέπει να παρουσιάζεται η μέθοδος, δηλαδή να φαίνεται ότι υπάρχει γνώση και κατανόηση της μεθόδου και όχι να γίνεται απλή χρήση του προγράμματος ή πακέτου. Η δομή του ειδικού μέρους μια ερευνητικής διπλωματικής εργασίας πρέπει να είναι η εξής:

* Σκοπός
* Υλικό και Μέθοδος (Ερευνητικός σχεδιασμός, το μέγεθος του δείγματος, το χρονικό διάστημα διεξαγωγής της μελέτης, τα κριτήρια εισόδου των συμμετεχόντων στην μελέτη και την μεθοδολογία λήψης των δεδομένων. Η ταυτότητα του ερωτηματολογίου πρέπει να είναι σαφής και να αναφέρεται η αξιοπιστία και η εγκυρότητά του).
* Στατιστική Ανάλυση (Αναφορά στη στατιστική μεθοδολογία που ακολουθήθηκε για την ανάλυση των δεδομένων).
* Ηθική & Δεοντολογία (Αναφέρεται η έγκριση από την επιστημονική επιτροπή του ιδρύματος που έλαβε χώρα η εργασία και η τήρηση των διεθνών κανόνων ηθικής και δεοντολογίας.
* Αποτελέσματα (Αναφέρονται τα περιγραφικά και συγκριτικά αποτελέσματα σε μορφή κειμένων και πινάκων)
* Συζήτηση (Βασίζεται στα αποτελέσματα της μελέτης. Συνήθως, ξεκινά με μία παράγραφο, στην οποία αναφέρονται τα σημαντικότερα αποτελέσματα της μελέτης (χωρίς ποσοστά-αυτό έχει ήδη γίνει στην ενότητα των αποτελεσμάτων), τα οποίασχολιάζονται στις επόμενες παραγράφους. Ο σχολιασμός ενός ευρήματος έχει δύο μέρη:

α)Αναφορά ανάλογων αποτελεσμάτων από τη διεθνή βιβλιογραφία, ακόμα και εάν αυτά δε συμφωνούν με τα δικά σας αποτελέσματα και

β)Αναφορά της δικής σας ερμηνείας για τα αποτελέσματα αυτά.

Αναφορά των περιορισμών της μελέτης

* Συμπεράσματα
* Προτάσεις (Προαιρετικό)

***Διπλωματικές Συστηματικές Ανασκοπήσεις***

Στις εργασίες αυτές, ο υποψήφιος προβαίνει σε εκτεταμένη ανασκόπηση του θέματός του δίνοντας έμφαση σε θέματα που παρουσιάζουν ιδιαίτερο ενδιαφέρον για τις επιστήμες υγείας. Μπορεί να έχει τη μορφή συνθετικής εργασίας στην οποία συνδυάζονται τα αποτελέσματα διαφόρων δημοσιεύσεων για την παραγωγή μιας ολοκληρωμένης παρουσίασης συγκεκριμένου θέματος. Η δομή του ειδικού μέρους μιας συστηματικής ανασκόπησης πρέπει να είναι η εξής:

* Σκοπός: Παρουσιάζονται με επεξηγηματικό τρόπο το/α ερώτημα/τα που τέθηκε/καν, χρησιμοποιώντας τη μεθοδολογία **PICOS** (**P**: **P**opulation or **P**atient or **P**roblem, **I**: **I**ntervention/**i**ndicator, **C**: **C**omparison, **O**: **O**utcome of interest, **S**: **S**tudy design), κάνωντας αναφορά **στο μελετώμενο πληθυσμό**, **στις παρεμβάσεις**, **στις συγκριτικές παρεμβάσεις, στις εκβάσεις** και **στον ερευνητικό σχεδιασμό**.
* Μεθοδολογία: Στη μεθοδολογία θα πρέπει να αναφέρονται τα εξής:

1. Τα κριτήρια ένταξης και αποκλεισμού των μελετών στη συστηματική ανασκόπηση: Προσδιορισμός των χαρακτηριστικών των μελετών (π.χ. το χρονικό διάστημα παρακολούθησης, τα χαρακτηριστικά που αναφέρθηκαν στο σκοπό χρησιμοποιώντας τη μεθοδολογία PICOS) και αναφορά των χαρακτηριστικών (όπως, η γλώσσα δημοσίευσης, ο χρόνος δημοσίευσης και το είδος των μελετών) που χρησιμοποιήθηκαν ως κριτήρια ένταξης και αποκλεισμού, δίνοντας και την αιτιολογία για τη χρήση τους.
2. Όλες οι πηγές πληροφοριών που χρησιμοποιήθηκαν κατά την αναζήτηση (όπως ελληνικές και διεθνείς ηλεκτρονικές βάσεις δεδομένων, επικοινωνία με συγγραφείς για προσδιορισμό επιπλέον μελετών και πηγές αναζήτησης “γκρίζας βιβλιογραφίας”) καθώς και η ημερομηνία της τελευταίας αναζήτησης.
3. Η πλήρης στρατηγική της ηλεκτρονικής αναζήτησης για τουλάχιστον μία βάση δεδομένων, συμπεριλαμβανομένων και των περιορισμών που χρησιμοποιήθηκαν, έτσι ώστε να μπορεί να επαναληφθεί.
4. Η διαδικασία επιλογής των μελετών που συμπεριλήφθηκαν στη συστηματική ανασκόπηση (π.χ. αριθμός μελετών που προέκυψαν από την αρχική αναζήτηση, αριθμός μελετών που απορρίφθηκαν μετά την ανάγνωση του τίτλου και της περίληψης, αριθμός των μελετών που απορρίφθηκαν μετά την ανάγνωση του πλήρες άρθρου, τελικός αριθμός άρθρων που συμπεριλήφθηκαν στη συστηματική ανασκόπηση) και παρουσίαση της ανωτέρω διαδικασίας και με διάγγραμα ροής (flow diagram).
5. Η μέθοδος εξαγωγής των δεδομένων από τα άρθρα που συμπεριλήφθηκαν στη συστηματική ανασκόπηση, όπως χρήση φόρμας καταγραφής δεδομένων, καθώς και το είδος των μεταβλτών για τις οποίες αντλήθηκαν δεδομένα.
6. Τα εργαλεία που χρησιμοποιήθηκαν για την αξιολόγηση της ποιότητας των μελετών που συμπεριλήφθηκαν στη συστηματική ανασκόπηση. Για την επιλογή του κατάλληλου εργαλείου συμβουλευτείτε τη διεθνή βιβλιογραφία.1,2

* Aποτελέσματα, όπου θα πρέπει να παρουσιάζονται τα βασικά χαρακτηριστικά των μελετών και σε πίνακα.
* Συζήτηση
* Αναφορά των περιορισμών της συστηματικής ανασκόπησης
* Προτάσεις (Προαιρετικά)

Δεν γίνονται αποδεκτές εργασίες, οι οποίες κάνουν παρουσίαση των αποτελεσμάτων ενός (ή μικρού αριθμού) άρθρων χωρίς να προβαίνουν σε κριτική ανάλυση αυτών και σε διαμόρφωση μιας ολοκληρωμένης μελέτης της περιοχής (ή του προβλήματος) στην οποία αναφέρεται το υπό μελέτη θέμα.

**Γ. Μορφή**

Η ΔΕ γράφεται στην ελληνική γλώσσα, το κείμενο θα πρέπει να χαρακτηρίζεται από πληρότητα και επιστημονικότητα. Η εργασία πρέπει να είναι σε χαρτίΑ4 (297x210mm). Η γραμματοσειρά να είναι Arial Greek ή Times New Roman με 1,5 διάστιχο, 0 εσοχές δεξιά-αριστερά και 0 διάστημα πριν και μετά και πλήρης στοίχιση. Ο τίτλος πρέπει να έχει μέγεθος 16pt, bold, τα κεφάλαια 14pt, bold, τα υποκεφάλαια, 12pt, italic και το κυρίως κείμενο 12pt.

Η διπλωματική εργασία θα πρέπει να πληροί τους βασικούς κανόνες παρουσίασης ενός επιστημονικού άρθρου και να μην δίνει την εντύπωση ενός βιαστικά ή πρόχειρα γραμμένου κειμένου.:

* ΤΙΤΛΟΣ - Ο τίτλος να έχει σχέση με το περιεχόμενο, να αποφεύγεται η χρήση ρημάτων και να μη υπερβαίνει τις 15 λέξεις.
* ΠΕΡΙΛΗΨΗ - Να έχει περίληψη στην Ελληνική και Αγγλική γλώσσα, η οποία δεν πρέπει να είναι μεγαλύτερη από 200- 250 λέξεις. Η δομή της περίληψης είναι ως εξής : μικρή εισαγωγή 3 γραμμών, σκοπός, υλικό και μέθοδος, αποτελέσματα, συμπεράσματα. Στη συνέχεια, ακολουθούν 3-5 λέξεις κλειδιά, οι οποίες αντιστοιχούν στους διεθνείς όρους λεξικογράφησης, που χρησιμοποιεί το Index Medicus. H περίληψη στην Αγγλική θα πρέπει να είναι ακριβώς ίδια με τη περίληψη στην Ελληνική.
* ΠΡΟΛΟΓΟΣ - Να έχει προαιρετικά πρόλογο. Ο πρόλογος έχει κυρίως προσωπικό χαρακτήρα και σε αυτόν μπορεί να γίνει αναφορά στα κίνητρα που οδήγησαν τον συγγραφέα στην επιλογή του συγκεκριμένου θέματος.
* ΕΥΧΑΡΙΣΤΙΕΣ - Ο συγγραφέας μπορεί να εκφράσει τις ευχαριστίες του σε όσους βοήθησαν στη διαδικασία εκπόνησης της διπλωματικής του εργασίας. Η συντομία, η ευγένεια και η εγκράτεια θα πρέπει να διακρίνουν τις ευχαριστίες μίας εργασίας.
* ΠΕΡΙΕΧΟΜΕΝΑ – Αναφέρεται όλη η δομή της εργασίας με τις αντίστοιχες σελίδες.
* ΕΙΣΑΓΩΓΗ – Στην εισαγωγή εκτός από εισαγωγικά στοιχεία (τα οποία θα τεκμηριώνονται με βιβλιογραφικές αναφορές) για το προς ανάπτυξη θέμα θα αναφέρει το σκοπό της διπλωματικής εργασίας, όπως επίσης περιληπτικά θα περιγράφει τις ενότητες που αναπτύσσονται.
* ΚΥΡΙΩΣ ΚΕΙΜΕΝΟ – Το κυρίως κείμενο θα διαχωρίζεται σε γενικό και ειδικό μέρος. Η δομή του γενικού μέρους θα ορίζεται από το επιβλέπων μέλος της ΤΕΕ. Το κυρίως κείμενο θα πρέπει να χαρακτηρίζεται από πληρότητα, επιστημονικότητα, οργάνωση και γλωσσική σαφήνεια. Οι βασικοί πίνακες των αποτελεσμάτων της μελέτης αναφέρονται στο ειδικό μέρος μέσα στο κείμενο, ενώ τα γραφήματα παρατίθενται στο παράρτημα. Η αρίθμηση γίνεται με αραβικούς αριθμούς (πίν. 1, πίν. 2 κ.λπ.), με τη σειρά που εμφανίζονται στο κείμενο και σημειώνεται σύντομος τίτλος για τον καθένα. Το περιεχόμενο των πινάκων πρέπει να είναι σαφές, ώστε τα δεδομένα να είναι κατανοητά, χωρίς να είναι απαραίτητη η αναδρομή στο κείμενο.
* ΒΙΒΛΙΟΓΡΑΦΙΑ - Να έχει πλήρεις και σωστές βιβλιογραφικές αναφορές στο κείμενο, οι οποίες δεν θα υπερβαίνουν τις 50 εκτός αν υπάρχουν ειδικοί λόγοι και πάντα με τη σύμφωνη γνώμη του επιβλέποντα. Να αναφέρονται και οι σελίδες των περιοδικών από όπου λήφθηκαν πληροφορίες. Οι βιβλιογραφικές αναφορές να αναφέρονται στο τέλος της διπλωματικής εργασίας – και όχι στο τέλος κάθε κεφαλαίου – κατά προτίμηση με σύστημα Vancouver μαζί ξενόγλωσσες και ελληνικές. Το όνομα γράφεται πάντα μετά το επώνυμο, χωρίς τελεία. Ακολουθεί ο τίτλος της εργασίας, ο τίτλος του περιοδικού, η χρονολογία, ο τόμος, το τεύχος μέσα σε παρένθεση και η πρώτη και τελευταία σελίδα. Σε περίπτωση κατά την οποία δεν αναφέρεται όνομα συγγραφέα (π.χ. άρθρο σύνταξης), χρησιμοποιείται η λέξη «Anonymous» και, για ελληνικές μελέτες, η λέξη «Ανώνυμος». Μετά το Ανώνυμος ακολουθούν τα υπόλοιπα στοιχεία, όπως πιο πάνω.

Παραδείγματα αναγραφής βιβλιογραφιών αναφέρονται παρακάτω:

**Άρθρα περιοδικών**

Αναφέρονται τα επώνυμα όλων των συγγραφέων ακολουθούμενα από τα αρχικά των ονομάτων τους χωρίς τελείες μέχρι έξι σε αριθμό (εάν οι συγγραφείς είναι περισσότεροι, ακολουθεί η ένδειξη κ.α.), ο τίτλος της εργασίας, η συντομογραφία του περιοδικού, το έτος δημοσίευσης, ο αριθμός τόμου, το τεύχος μέσα σε παρένθεση, η πρώτη και η τελευταία σελίδα του άρθρου.

Π.χ.: Jensen CE, Tuck SM, Old J, Morris RW, Yardumian A, De Sanctis V et al. Incidence of endocrine complications and clinical disease severity related to genotype analysis and iron overload, in patients with beta-thalassemia. Eur J Haematol 1997;59(2):76-81.

**Βιβλία Μονογραφίες**

Γράφονται τα επώνυμα των συγγραφέων και ακολουθούν τα αρχικά των ονομάτων τους, ο τίτλος του βιβλίου (ο αριθμός έκδοσης και ο τόμος), το όνομα του εκδοτικού οίκου, η έδρα του εκδοτικού οίκου και ο χρόνος έκδοσης.

π.χ.: Γαρδίκας ΚΔ. Ειδική Νοσολογία. 3η έκδοση. Εκδ., Παρισιάνος Αθήνα, 1981.

**Κεφάλαια βιβλίων**

Αναφέρονται τα επώνυμα των συγγραφέων και ακολουθούν τα αρχικά των ονομάτων τους, ο τίτλος του κεφαλαίου, η αναφορά του βιβλίου όπως ανωτέρω, αφού προηγηθεί η πρόθεση «στο» ή «in» και οι σελίδες του κεφαλαίου (πρώτη και τελευταία).

**Βιβλιογραφία από ιστοσελίδες ή άλλη ηλεκτρονική πηγή**

Αναφέρονται τα επώνυμα των συγγραφέων, ο τίτλος του άρθρου, μέθοδος εύρεσης [π.x. ONLINE, CD], ημερομηνία έκδοσης, αριθμός σελίδων ή οθονών, “Διαθέσιμο από:”, η πλήρης ηλεκτρονική διεύθυνση υπογραμμισμένη και η ημερομηνία πρόσβασης.

* + ΠΑΡΑΡΤΗΜΑ – Στο παράρτημα της εργασίας αναφέρονται οι συντομογραφίες που έχουν χρησιμοποιηθεί στο κείμενο. Οι συντομογραφίες όπου αναφέρονται για πρώτη φορά πρέπει να επεξηγούνται. Στον τίτλο της Διπλωματικής Εργασίας, στις κεφαλίδες

και υποκεφαλίδα δεν θα πρέπει να χρησιμοποιούνται συντομογραφίες. Επίσης στο παράρτημα παρατίθονται τα διαγράμματα όπως αναφέρθηκε και παραπάνω και το εργαλείο συλλογής ρων δεδομένων.

**1ο φύλλο - ΕΞΩΦΥΛΛΟ:**



ΙΑΤΡΙΚΗ ΣΧΟΛΗ

ΕΘΝΙΚΟ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

«ΜΟΝΑΔΕΣ ΕΝΤΑΤΙΚΗΣ ΘΕΡΑΠΕΙΑΣ»

ΔΙΠΛΩΜΑΤΙΚΗ ΕΡΓΑΣΙΑ

«ΤΙΤΛΟΣ»

ΟΝΟΜΑ - ΕΠΩΝΥΜΟ

ΑΘΗΝΑ

ΜΗΝΑΣ - ΕΤΟΣ

## 2ο φύλλο - (Εσώφυλλο):

### ΠΡΑΚΤΙΚΟ ΚΡΙΣΕΩΣ

### ΤΗΣ ΣΥΝΕΔΡΙΑΣΗΣ ΤΗΣ ΤΡΙΜΕΛΟΥΣ ΕΞΕΤΑΣΤΙΚΗΣ ΕΠΙΤΡΟΠΗΣ ΓΙΑ ΤΗΝ ΑΞΙΟΛΟΓΗΣΗ ΤΗΣ ΔΙΠΛΩΜΑΤΙΚΗΣ ΕΡΓΑΣΙΑΣ

### τ….. Μεταπτυχιακ….. Φοιτητ…. ..............................................................................

*Εξεταστική Επιτροπή*

 ............................................., Επιβλέπων

 .............................................

 .............................................

H Τριμελής Εξεταστική Επιτροπή η οποία ορίσθηκε από την ΓΣΕΣ της Ιατρικής Σχολής του Παν. Αθηνών Συνεδρίαση της .....................για την αξιολόγηση και εξέταση τ... υποψηφίου κ... ........................., συνεδρίασε σήμερα

...../…../…....

H Επιτροπή **διαπίστωσε** ότι η Διπλωματική Εργασία τ... Κ... ................................ Με τίτλο:….*........................................................................................................................*

*………...………………………………………………… ………………………..………*

*………………………………………………………………..……….,* είναι πρωτότυπη, επιστημονικά και τεχνικά άρτια και η βιβλιογραφική πληροφορία ολοκληρωμένη και εμπεριστατωμένη. Η εξεταστική επιτροπή αφού έλαβε υπ’ όψη το περιεχόμενο της εργασίας και τη συμβολή της στην επιστήμη, με ψήφους ................ προτείνει την απονομή στον παραπάνω Μεταπτυχιακό Φοιτητή την απονομή του Μεταπτυχιακού Διπλώματος Ειδίκευσης (Μaster's).

Στην ψηφοφορία για την βαθμολογία ο υποψήφιος έλαβε για τον βαθμό

«ΑΡΙΣΤΑ» ψήφους....................., για τον βαθμό «ΛΙΑΝ ΚΑΛΩΣ» ψήφους

...................., και για τον βαθμό «ΚΑΛΩΣ» ψήφους ................. Κατά συνέπεια, απονέμεται ο βαθμός «......................».

Tα Μέλη της Εξεταστικής Επιτροπής

..................................................., Επιβλέπων (Υπογραφή)

..................................................., (Υπογραφή)

..................................................., (Υπογραφή)

## 3ο φύλλο – Αφιέρωση (προαιρετικά)

## 4ο φύλλο - Ευχαριστίες

***2ο φύλλο -* Περιεχόμενα**

**Πρόλογος (προαιρετικά)**

**Εισαγωγή (υποχρεωτικά)**

**Γενικό Μέρος**

1.

1.1.

1.2.

1.3.

2.

2.1.

2.2.

2.3.

**Ειδικό Μέρος**

Όπως αναφέρθηκε παραπάνω

# Δ. Αναλυτικά για τη TEE και άλλες λεπτομέρειες

* Η ΤΕΕ ορίζεται από την ΣΕ και αποτελείται από όλων των βαθμίδων μελών ΔΕΠ και ΕΠ και αποχωρήσαντες λόγω ορίου ηλικίας καθηγητές. Ως μέλη τριμελούς μπορούν να είναι ερευνητές αναγνωρισμένου ερευνητικού κέντρου, οι οποίοι είναι κάτοχοι διδακτορικού διπλώματος ή επιστήμονες με πλούσιο και συναφές με το ΠΜΣ ερευνητικό έργο.
* Η τριμελής συμβουλευτική επιτροπή καθορίζει με ακρίβεια τον τίτλο της διπλωματικής εργασίας (με συνημμένο το ερευνητικό πρωτόκολλο) εντός ενός μήνα από τον ορισμό της
* Η ΤΕΕ σε συνεργασία με τον υποψήφιο, υποβάλλει ενδιάμεση έκθεση προόδου στην ΣΕ του ΠΜΣ. Η έκθεση προόδου περιέχει κείμενο- ανασκόπηση σχετικά με το θέμα της διπλωματικής, έκτασης 5 περίπου σελίδων, καθώς επίσης και στοιχεία από το ειδικό μέρος, την συλλογή βιβλιογραφίας, την στατιστική επεξεργασία και τη συλλογή των δεδομένων. Πριν την κατάθεση της ενδιάμεσης προόδου στη γραμματεία

του ΠΜΣ, επιβάλλεται η παρουσίασή της στην ΤΕΕ η οποία τελικά θα την εγκρίνει και θα υπογράψει. Η συμβουλευτική επιτροπή μετά την αξιολόγηση του ερευνητικού έργου του υποψηφίου και εφόσον κρίνει ότι αυτό έχει ολοκληρωθεί, επιτρέπει στον υποψήφιο την συγγραφή της διπλωματικής εργασίας. Όταν ολοκληρωθεί η συγγραφή της ο μεταπτυχιακός φοιτητής υποβάλει ειδικό έντυπο για παρουσίαση το οποίο υπογράφεται από την ΤΕΕ. Το έντυπο υπάρχει αναρτημένο στην ιστοσελίδα του ΠΜΣ.

* Η επιτροπή συμβουλεύει επίσης τον υποψήφιο καθ’ όλη την διάρκεια της μελέτης του θέματος.
* Για την παρουσίαση της ΔΕ απαιτείται μια δημοσίευση ή ότι άλλο προβλέπεται και έχει αναφερθεί πιο πάνω, με πρώτο ή δεύτερο όνομα τον ΜΦ.
* Η ΔΕ διακόπτεται όταν παρέρχεται ο χρόνος που προβλέπεται από τον οδηγό σπουδών.
* Ο επιβλέπων Καθηγητής μπορεί να εισηγηθεί μερική τροποποίηση του θέματος στη ΣΕ και στη συνέχεια στη ΓΣΕΣ της Ιατρικής Σχολής.
* Είναι δυνατή η αντικατάσταση του επιβλέποντος μέλους ή μέλους της τριμελούς Συμβουλευτικής μετά από έγκριση της ΓΣΕΣ. Για την τροποποίηση τίτλου της Δ.Ε. μετά από εισήγηση του επιβλέποντος μέλους απαιτείται έγκριση της ΓΣΕΣ.

Τροποποίηση του παρόντος κανονισμού είναι δυνατή μόνο με εισήγηση της ΣΕ και έγκρισης από τη ΓΣΕΣ.

# Ε. Διαδικασία Υποβολής και παρουσίασης της Διπλωματικής Εργασίας

* Οι Διπλωματικές Εργασίες παρουσιάζονται σε τακτές ημερομηνίες, που ορίζονται στην αρχή κάθε ακαδημαϊκού έτους από την Συντονιστική Επιτροπή. Οι ημερομηνίες είναι τέσσερις (4) στη διάρκεια κάθε Ακαδημαϊκού Έτους και τοποθετούνται χρονικά περίπου στις **αρχές Οκτωβρίου, τέλος Φεβρουαρίου, αρχές Απριλίου και τέλος Ιουνίου**. Συνήθως η ημέρα και οι ώρες θα καθορίζονται από την ΣΕ.
* Την παρουσίαση της ΔΕ μπορούν να την παρακολουθήσουν όλοι οι Μεταπτυχιακοί Φοιτητές εφόσον το επιθυμούν.
* Ο φοιτητής, που θέλει να παρουσιάσει τη ΔΕ του σε συγκεκριμένη ημερομηνία, θα πρέπει να παραδίδει το τελικό κείμενο τουλάχιστον ένα μήνα πριν την ημερομηνία παρουσίασης στα μέλη της Τριμελούς Επιτροπής.
* Η παρουσίαση γίνεται μέσω προγραμμάτων του ηλεκτρονικού υπολογιστή (πχ power point) και η διάρκειά της είναι περίπου 30 λεπτά (20΄ παρουσίαση και 10΄ ερωτήσεις). Οι διαφάνειες που παρουσιάζονται να είναι διαμορφωμένες για την παρουσίαση (όχι κατευθείαν αναπαραγωγή των σελίδων της διπλωματικής εργασίας).
* Πριν από την παρουσίαση, ο φοιτητής πρέπει να παραδίδει στη Γραμματεία ένα cd της ΔΕ και τρία ανάτυπα για την ΤΕΕ του.

**ΣΤ. Βιβλιογραφία**

1. Buccheri R, Sharifi C. Critical Appraisal Tools and Reporting Guidelines for Evidence-Based Practice. Worldviews on Evidence-Based Nursing 2017;14(6):463-472.
2. Twells L. Evidence-Based Decision-Making 1: Critical Appraisal. Methods in Molecular Biology 2015;:385-396.

Ο οδηγός συγγραφής της διπλωματικής εργασίας βασίσθηκε στον οδηγό εκπόνησης διδακτορικής διατριβής και οδηγούς συγγραφής ΔΕ άλλων μεταπτυχιακών προγραμμάτων της Ιατρικής Σχολής του ΕΚΠΑ.

Από την ΣΕ του ΠΜΣ

Αθήνα 13/8/2022